stanford-oval/wikipedia huggingface dataset:
Kasumi

Kasumi voi tarkoittaa seuraavia asioita:
Kasumi, Japanin entinen maaseutukaupunki Hyōgon prefektuurissa
Kasumigaseki, Tokion kaupunginosa Chiyodan erillisalueella
Kasumi, japanilainen etunimi
KASUMI, 3GPP:n käyttämä salausmenetelmä
Kasumi (1902), keisarillisen Japanin laivaston hävittäjä
Kasumi (1937), keisarillisen Japanin laivaston hävittäjä
Kasumi, sarjakuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kasumi”, voi hakea sivunnimihaulla, laajalla sivunnimihaulla tai tekstihaulla.
Karolingien keisarikunta

| Karolingien keisarikunta > 800–888 |
| --- | --- |
   Karolingien keisarikunta suurimmillaan vuonna 814: tummanvihreällä frankkien valtakunnat, vaaleanvihreällä vasallivaltiot. 
Valtiomuoto:  keisarikunta
Pääkaupunki:  Metz, Aachen
Pinta-ala:  
– yhteensä:  1 112 000 km² 
Väkiluku:  10 000 000–20 000 000
Uskonnot:  kristinusko
Viralliset kielet:  latina
Valuutta:  denaari
Edeltäjä:  Merovingien dynastia
Seuraajat:  Itä-Frankia Keski-Frankia Länsi-Frankia
Karolingien keisarikunta (800–888) oli suuri pääasiassa frankeista koostunut keisarikunta Keski- ja Länsi-Euroopassa keskiajan alussa. Sitä hallitsi Karolingien dynastia, joka oli ollut Frankkien valtakunnan kuninkaita vuodesta 751 ja Lombardian kuninkaita vuodesta 774.
Karolingien valtakunnasta tuli keisarikunta, kun joulupäivänä 800 paavi Leo III kruunasi Kaarle Suuren keisariksi. Tavoitteena oli palauttaa Länsi-Rooman valtakunnan loisto. Karolingien keisarikuntaa voidaan pitää Pyhän saksalais-roomalaisen keisarikunnan alkuvaiheena.
Ludvig Hurskaan kuoltua hänen poikiensa välillä käytiin veljessota, joka päättyi vuonna 843 tehtyyn Verdunin sopimukseen, jossa päätettiin valtakunnan jaosta kolmeen kuningaskuntaan. Jako oli Karolingien keisarikunnan murenemisen alku, mutta toisaalta siitä alkoi myös nykyisten Länsi-Euroopan suurten valtioiden kehitys. Yhden osan hallitsijalla oli edelleen keisarin arvo, mutta ei juuri valtaa muiden kuninkaiden yläpuolella.
Kaarle Paksu kokosi veljiensä perinnön  ja paavi Johannes VIII kruunasi hänet keisariksi vuonna 881. Kaarlen lukuisat epäonnistumiset, kyvyttömyys ja suoranaiset virheet, joita hän teki hallitessaan, saivat aikaan kapinointia kansoissa, jotka hän oli valtaansa saanut. Kaarlen viimeisenä vuonna Karolingien valtakunta hajosi lopullisesti. Arnulf sai Saksan ja Lotharingian, kun taas Eudes eli Odo Ranskan, Berengar Italian, Rudolf Burgundin ja Ludvig Sokea Provencen.
Aiheesta muualla

Kuvia tai muita tiedostoja aiheesta Karolingien keisarikunta Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Carolingian Empire
Käännös suomeksi
Karl Koch

Karl Koch on ainakin seuraavien henkilöiden nimi:
Karl Koch (1892–1963), saksalainen elokuvaohjaaja
Karl Koch, Hagbard (1965–1989), saksalainen hakkeri
Karl Koch (1809–1879), saksalainen kasvitieteilijä
Karl Otto Koch (1897–1945), Buchenwaldin natsileirin komentaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Karl Koch”, voi hakea sivunnimihaulla, laajalla sivunnimihaulla tai tekstihaulla.
Kate Voegele

Kate Voegele
Kate Elizabeth Voegele (s. 8. joulukuuta 1986) on yhdysvaltalainen muusikko ja näyttelijä. Hänen tämänhetkinen sopimuksensa on Interscope Records -levy-yhtiön kanssa.
Voegele keräsi kiinnostusta eri levy-yhtiöiltä nauhoitettuaan sarjan demoja. Ensimmäisen demon, "The Other Side" (2003), tuotti palkittu Michael Seitfer. Toisen demon, "Louder Than Words" (2004), tuotti Marshall Altman. Kate solmi vuonna 2006 sopimuksen MySpace Recordsin kanssa ja julkaisi debyyttialbuminsa Don't Look Away toukokuussa 2007. Albumi on myynyt yli 225 000 kopiota.
Toinen albumi, A Fine Mess julkaistiin toukokuussa 2009.
Voegele näyttelee myös yhdysvaltalaisessa sarjassa One Tree Hill (suom. Tunteet pelissä) Mia Catalanoa.
Diskografia > Albumit

Don't Look Away (2007)
A Fine Mess (2009)
Gravity Happens (2011)
Canyonlands (2016)
Diskografia > EP:t

The Other Side (2002)
Louder Than Words (2004)
Wild Card (2014)
Diskografia > Singlet

Only Fooling Myself (2008)
Hallelujah (2008)
Manhattan from the Sky (2009)
99 Times (2009)
Heart in Chains (2011)
French (2019)
Diskografia > Promosinglet

Lift Me Up (2008)
Angel (2009)
Sweet Silver Lining (2009)
EMac

eMac
eMac on joukko Applen vuosina 2002–2005 julkaisemia tietokoneita, joita myytiin oppilaitoskäyttöön. eMac suunniteltiin edullisemmaksi versioksi iMaceista ja ensimmäiset mallit muistuttivat toisen sukupolven kuvaputkinäyttöisiä iMaceja. eMaceja myytiin vuoteen 2006 saakka, jonka jälkeen iMacit ovat olleet Applen pääasiallinen oppilaitostuote.
eMac tulee sanoista education Mac, koulutus-Macintosh.
Yleistä

Ensimmäinen sarja eMaceja julkaistiin 29. huhtikuuta 2002 edulliseksi vaihtoehdoksi uudelle, litteällä näytöllä varustetulle iMacille. Laitetta myytiin vain oppilaitoksille, mutta suuren kysynnän takia eMac siirrettiin myös kuluttajamarkkinoille. eMacista oli neljä versiota, kaksi oppilaitoksille ja kaksi kuluttajille. Edullisimmat mallit maksoivat oppilaitoksille $999 ja kuluttajille $ 1099, kalliimmat $ 1 199 ja $ 1 499. Seuraavan vuoden kuluessa laitteita päivitettiin ja hintoja laskettiin. Lokakuussa 2003 1 GHz:n eMac sisälsi polttavan DVD-aseman.
eMacien myynti palautettiin vain oppilaitoskäyttöön lokakuussa 2005. Vuoden 2006 alussa Apple sai useita vikailmoituksia, jotka koskivat vuosina 2004 ja 2005 myytyjen eMacien näyttö- tai virtaominaisuuksia. Apple käynnisti kampanjan, joka pidensi kyseisten ongelmien osalta eMacien takuuaikaa kolmeen vuoteen.
5. heinäkuuta 2006 Apple julkaisi iMac Core Duo -pohjaisen oppilaitosmallin, joka lopetti eMacien markkinoinnin.
Tekniset tiedot > eMac G4/700

julkaistiin 29. huhtikuuta 2002, oppilaitosmarkkinoille 4. heinäkuuta 2002
700 tai 800 MHz:n PowerPC G4 -suoritin
100 MHz:n väylä
128 tai 256 Mt:n keskusmuisti, laajennettavissa 1 Gt:een saakka (PC100 SDRAM)
NVIDIA GeForce2 MX 3D AGP 2X -näytönohjain
17" tasapintainen CRT-näyttö
18 Watin stereokaiuttimet
CD-ROM tai CD-RW/DVD-ROM-asema
40 Gt:n kiintolevy
AirPort-valmius
käyttöjärjestelmä Mac OS 9.2.2 tai Mac OS X 10.1.4
Tekniset tiedot > eMac G4/800

julkaistiin 6. toukokuuta 2003
800 MHz:n tai 1 GHz:n PowerPC G4 -suoritin
133 MHz väylä
128 tai 256 Mt:n keskusmuisti, laajennettavissa 1 Gt:een saakka (PC133 SDRAM)
ATI Radeon 7500 AGP 4x -näytönohjain, jossa 32 Mt:n DDR SDRAM näyttömuisti
17" tasapintainen CRT-näyttö
18 Watin stereokaiuttimet
CD-ROM, CD-RW/DVD-ROM tai CD-RW/DVD-RW-asema
40, 60 tai 80 Gt:n kiintolevy
AirPort Extreme -valmius
Tekniset tiedot > eMac G4/1.25

julkaistiin 13. huhtikuuta 2004
1,25 GHz:n PowerPC G4 -suoritin
167 MHz:n väylä
256 MT:n keskusmuisti, laajennettavissa 1 Gt:een saakka (DDR333 SDRAM)
ATI Radeon 9200 -näytönohjain (32 Mt DDR SDRAM)
17" tasapintainen CRT-näyttö
16 Watin stereokaiuttimet
CD-RW/DVD-ROM tai CD-RW/DVD-RW-asema
40, 80 tai 160 Gt:n kiintolevy
USB 2.0 ja FireWire-liitäntä
AirPort Extreme -valmius
Tekniset tiedot > eMac G4/1.42

julkaistiin 3. toukokuuta 2005
1,42 GHz:n PowerPC G4 -suoritin
167 MHz:n väylä
256 tai 512 Mt:n keskusmuisti, laajennettavissa 2 Gt:een saakka (DDR SDRAM)
ATI Radeon 9600 näytönohjain, jossa 64 Mt:n DDR SDRAM näyttömuisti
17" tasapintainen CRT-näyttö
18 Watin stereokaiuttimet
CD-ROM, CD-RW/DVD-ROM tai CD-RW/DVD-RW-asema
80 tai 160 Gt:n kiintolevy
USB 2.0 ja FireWire-liitäntä
AirPort Extreme -valmius
Bluetooth
mikrofoni
liitäntä ulkoiselle näytölle
käyttöjärjestelmä Mac OS X 10.4
Aiheesta muualla

eMacien tekniset tiedot Applen sivuilla
eMacit Everymac.comissa
eMacit (Arkistoitu – Internet Archive) Designed in California -sivuilla
Apple Macintosh
| --- | --- |
Compact Macintosh (Classic):   Macintosh 128K  Macintosh 512K  Macintosh 512Ke  Macintosh Plus  Macintosh SE SE FDHD  Macintosh SE/30  Macintosh Classic  Macintosh Classic II  Macintosh Color Classic  Macintosh Color Classic II 
II:   Macintosh II  Macintosh IIx  Macintosh IIcx  Macintosh IIci  Macintosh IIfx  Macintosh IIsi  Macintosh IIvi  Macintosh IIvx 
LC:   Macintosh LC  Macintosh LC II  Macintosh LC III  Macintosh LC III+  Macintosh LC 475  Macintosh LC 520  Macintosh LC 550  Macintosh LC 575  Macintosh LC 580  Macintosh LC 630 
Centris/Quadra:   Centris 610  Centris 650  Centris 660AV  Quadra 605  Quadra 610  Quadra 630  Quadra 650  Quadra 660AV  Quadra 700  Quadra 800  Quadra 840AV  Quadra 900  Quadra 950 
Power Macintosh:   Power Macintosh 4400  Power Macintosh 5200 LC  Power Macintosh 5260 LC  Power Macintosh 5400  Power Macintosh 5500  Power Macintosh 6100  Power Macintosh 6200  Power Macintosh 6300  Power Macintosh 6400  Power Macintosh 6500  Power Macintosh 7100  Power Macintosh 7200  Power Macintosh 7300  Power Macintosh 7500  Power Macintosh 7600  Power Macintosh 8100  Power Macintosh 8200  Power Macintosh 8500  Power Macintosh 8600  Power Macintosh 9500  Power Macintosh 9600  Power Macintosh G3  Power Macintosh G4 Cube  Power Macintosh G4  Power Macintosh G5 
Muut mallit:   XL  Portable  Performa  TV  Twentieth Anniversary Macintosh  iMac  eMac  Mac mini  Mac Pro 
Kannettavat:   PowerBook PowerBook 100  iBook  MacBook  MacBook Air  MacBook Pro 
Palvelimet:   Apple Network Server  Apple Workgroup Server Workgroup Server 9150  Xserve 
Muuta:  Luettelo Macintosh-malleista
Käyttöjärjestelmät:   Mac OS  macOS
Close to Metal

Close to Metal (CTM) oli AMD:n ohjelmointikieli GPGPU-ohjelmointiin. Vuonna 2008 AMD siirtyi OpenCL-kielen käyttöön ja lopetti CTM:n kehityksen.
Aiheesta muualla

Sourceforge.net
Karl Kilbom

Karl Kilbom
Karl Kilbom (1885–1961) oli ruotsalainen poliitikko, merkittävä hahmo ruotsalaisessa työväenliikkeessä. Hän oli alkuun sosiaalidemokraatti, sitten kommunisti, sosialisti ja loppujen lopuksi jälleen sosiaalidemokraatti.
Kilbom vietti lapsuutensa Österbybrukissa Uppsalan ulkopuolella tyypillisessä työläisympäristössä. Hänen äitinsä oli sukujuuriltaan valloni. Kilbomin isä oli seppä, ja hän itsekin ryhtyi ammattiin jo varsin nuorena. Kun hän yritti järjestäytyä ammatillisesti, työnantaja uhkasi perhettä, ja isä käski pojan pysyä erossa politiikasta.[lähde? ]
Karl Kilbom laivaston univormussa.
Karl Kilbom muutti 1903 Sandvikeniin ja astui Gävlen satamassa matruusiksi rahtilaivalle nimeltä Thetis. Vuonna 1907 hän sai kutsun asepalvelukseen Ruotsin laivastoon taistelulaiva Svealle.[lähde? ]
Armeijapalveluksen jälkeen Kilbom muutti Göteborgiin, jossa hän ryhtyi toimimaan Ruotsin sosiaalidemokraattisessa työväenpuolueessa (SAP). Puolueen jakauduttua 1917 Kilbom siirtyi Zeth Höglundin vallankumouksellisten ryhmään ja oli mukana muodostamassa Ruotsin sosiaalidemokraattista vasemmistopuoluetta, josta sittemmin tuli Ruotsin kommunistinen puolue (SKP).
Kilbom toimi hyvin tiiviisti Kommunistisessa internationaalissa, ja kun Zeth Höglund oli eronnut SKP:sta 1924, Kilbom nousi yhdessä Nils Flygin kanssa puolueen kärkeen. Vuonna 1929 puolueen enemmistö kuitenkin erotettiin Moskovasta Stalinilta tulleen käskyn vuoksi. Flygistä tuli puheenjohtaja ja Kilbomista puoluelehden päätoimittaja uudessa "kilbomilaisten" puolueessa, joka sai vuonna 1934 nimekseen Ruotsin sosialistinen puolue (SP).
Flygin ja Kilbonim välit huononivat, ja vuonna  1937 Karl Kilbom erotettiin sosialistisesta puolueesta. Sosialistinen puolue kehittyi sen jälkeen Flygin johdolla kansallissosialismin suuntaan, kun taas Kilbom palasi sosiaalidemokraatteihin ja tuki ja kannatti Hanssonin koalitiohallituksen politiikkaa.[lähde? ]
Elämänsä loppupuolella Kilbom toimi Tukholman paikallispolitiikassa ja oli mukana toteuttamassa Tukholman metron laajentamista.[lähde? ] Hän oli myös hyvin innostunut Ruotsin kansantalo- ja kansanpuistoliikkeestä.
Karhulan Hovi

Karhulan Hovi
Karhulan Hovi eli Karhulan kartano on Kotkan Karhulassa Kymijoen varrella sijaitseva kartanomainen rakennus. Sen rakennustyöt alkoivat vuonna 1887, ja sen suunnitteli arkkitehti Carl Ricardo Björnberg.
Historia

Nykyisen Karhulan Hovin paikalla oli alkujaan maalaistalo, joka oli 1600- ja 1700-luvuilla haminalaisten kauppiaiden omistuksessa. 1800-luvun puolivälissä omistajasukuina olivat Nordmannit ja Londénit. 1873 tila päätyi Knut Hjalmar Casselille, joka toimi kuninkaallisen hovimarsalkanviraston sihteerinä ja oli naimisissa varakkaan loviisalaisen Adelina Sundmanin kanssa. Vuonna 1874 Cassel perusti Karhulaan kaksiraamisen höyrysahan, joka teki konkurssin vuonna 1881 ja päätyi William Ruthin omistukseen. Vuonna 1888 hän meni naimisiin Fanny Standertskjöldin kanssa.
Nykyistä rakennusta alettiin rakentaa 1887, ja se valmistui 1892. Kivisen rakennuksen arkkitehtuuri edustaa uusrenessanssia ja gotiikkaa, ja se jäljittelee ranskalaista aatelislinnaa. Hovin pinta-ala on 917 m² ja huoneita on 30. Nuori patruunatar halusi Karhulan Hovin muistuttavan mahdollisimman paljon Karlbergin kartanoa, jonka omisti hänen veljensä Hugo Standertskjöld.
William Ruthin kuoltua 1913 perustettiin Fanny ja William Ruthin lahjoitusrahasto, joka oli tarkoitettu käytettäväksi Suomen pienviljelijöiden hyväksi. A. Ahlström Oy osti Karhula Oy:n tehtaat 1915 ja Hovi oli osana kauppaa.
Ahlströmiin fuusioidun Karhula Oy:n toimitusjohtajat ja isännöitsijät asuivat talossa vuoteen 1966, jonka jälkeen sitä on käytetty edustustilana. Rakennuksessa on toiminut myös NEXT Hotel Karhulan Hovi. Kartanon alueella toimii nyt Kartanohotelli Karhulan Hovi, jota operoi kotkalaisen perheyrityksen omistama Kotkan Saaret Oy.
Danny Williams

| Danny Williams> Henkilötiedot |
| --- | --- |
Koko nimi:  Danny Williams
Syntynyt: 13. heinäkuuta 1973 (ikä 51) Brixton, Lontoo
Kansalaisuus:  Englanti
Nyrkkeilijä
Lempinimi:  Brixton Bomber
Pituus:  187  cm
Paino:  129 kg
Painoluokka:  raskassarja
Kätisyys:  oikeakätinen
Ammattilaistilastot
Ottelut:  85
Voitot:  54
– tyrmäysvoitot:  41
Tappiot:  30
Ratkaisemattomat:  0
Ei tuomiota/ mitätöity:  1
Danny Williams (s. 13. heinäkuuta 1973 Brixton, Lontoo) on englantilainen raskaansarjan ammattilaisnyrkkeilijä, Britannian raskaansarjan hallitseva ja Kansainyhteisön entinen mestari. Williams tunnetaan myös lempinimellä ”Brixton Bomber”, jonka hän on saanut asuinpaikkansa mukaan. Nyrkkeilyssä Williams tunnetaan parhaiten rajuista yhteenotoista Mike Tysonin ja Vitali Klitschkon kanssa.
Williamsin paino hänen ollessaan ottelukunnossa on noin 120 kiloa ja hän on noin 198 senttimetriä pitkä.
Amatööriura

Williams voitti nyrkkeilyn Euroopan-mestaruuskilpailuissa vuonna 1993 pronssimitalin painoluokassa 91 kg/201 lbs, eli raskaassasarjassa. Vuonna 1994 Williams voitti superraskaassasarjassa pronssia Kansainyhteisön kisoissa (Commonwealth Games) 1994. Hänen amatööriuransa tilastot olivat 29–6. Tämän jälkeen Williams siirtyi kokopäiväiseksi ammattilaiseksi.
Ammattilaisura

Williamsin ensimmäinen ammattilaisottelu oli 21. lokakuuta 1995, jolloin hän tyrmäsi toisessa erässä brittiläisen Vance Indiensin. Vuonna 1995 Williams otteli ainoastaan kaksi kertaa, voittaen molemmat ottelunsa tyrmäyksellä. Seuraavana vuonna Williams otteli jo viisi kertaa, tyrmäten muun muassa Andy Lambertin, pysytellen vieläkin voittamattomana. Myös vuoden 1997 viisi ottelua sujuivat tappioitta.
Vuonna 1999 Williams hävisi heikkona pidetylle Julius Francisille tuomariäänin 12. erän jälkeen Ison-Britannian raskaansarjan mestaruusottelussa. Tämän jälkeen Williams otteli muutaman nuhruisen ottelun voittaen ne kaikki. Eräs näistä otteluista oli hänen maanmiestään, Mark Potteria vastaan. Ottelussa Williams muljautti oikean olkapäänsä kamppailun alussa paikoiltaan, mutta tyrmäsi Potterin siitä huolimatta pelkällä vasemmallaan. Vuonna 2001 oli jälleen aika otella Julius Francisia vastaan Britannian mestarin tittelistä, ja tuloksena oli tyrmäysvoitto neljännessä erässä. Williams pysyi tämän jälkeen pitkään voittojen tiellä, kunnes seinä tuli vastaan vuonna 2003 Sinan Samil Saminin muodossa, joka niin ikään voitti hänet keskeytyksellä kuudennessa erässä. Saminin ja Williamsin välinen ottelu oli Euroopan nyrkkeilyliiton EBU:n mestaruusottelu.
Ammattilaisura > Tyson ja Klitschko

Williams otteli vuosina 2003–2004 vielä useammankin voitto-ottelun, kunnes vastaan asettui Mike Tyson. Ottelussa Williams oli tulla tyrmätyksi jo ensimmäisessä erässä, mutta hän onnistui sitomaan Tysonin, ja selviytymään eteenpäin. Ensimmäisen erän lopussa Tysonin polvikierukka repeytyi, mikä haittasi tämän liikkumista kehässä. Ensimmäiset kolme erää olivat Tysonin hallintaa, mutta tämän jälkeen hän väsyi, ja hieman ennen neljännen erän loppua Williams iski viisi väkevää koukkua, jotka kaatoivat Tysonin. Tyson vaikutti kohtalaisen hyväkuntoiselta, mutta hän ei ehtinyt ajoissa jaloilleen, joten Williams voitti ottelun tyrmäyksellä ajassa 2.51 kymmeneräisen ottelun neljättä erää. Tysonin jälkeen Williams harppasi Vitali Klitschkon kimppuun 11. joulukuuta 2004 WBC-liiton titteliottelussa. Ottelu oli Williamsille täydellinen painajainen. Hän kaatui kanveesiin ottelun aikana kaikkiaan neljästi; ensimmäisessä, kolmannessa, seitsemännessä ja kahdeksannessa erässä. Kahdeksannessa erässä kaatuminen oli Williamsille lopulta liikaa, ja tuomari keskeytti ottelun ajassa 1.26 kahdeksatta erää Klitschkon johtaessa kaikin tuomariäänin.
Williamsin ura ei päättynyt siihen, vaan jatkui Zoltan Petranyita vastaan, josta hän saavutti helpon voiton kolmannessa erässä. Seuraavaksi hän kohtasi brittiläisen Audley Harrisonin kamppailussa Ison-Britannian mestaruudesta. Williams voitti Harrisonin 12. erässä. Williams iski Harrisonin 10. erässä kanveesiin, mutta tämä nousi ylös – hävitäkseen kaikin tuomariäänin ottelun jälkeen. Ura jatkui 12. erän pistevoitolla Matt Skeltonista, tässäkin oli kyse Ison-Britannian mestaruudesta, jota Williams vielä menestyksekkäästi puolusti. Seuraavaksi hän maksoi kalavelkoja turkkilaisille voittamalla Adnan Serinin kolmannessa erässä tuomarin keskeytyksellä. Kohta olikin aika ottaa uusintaottelu Matt Skeltonia vastaan, mutta tällä kertaa ottelu päättyi tappioon – niukkaan sellaiseen 12. erässä, eikä Williams ollut enää Britteinsaarten mestari.
Seuraavaksi Williams haki vauhtia ottamalla yhteen Audley Harrisonin kanssa. Ensimmäisessä erässä Williamsin nenään tuli pieni haava, mutta tämä ei vaikuttanut ratkaisevasti ottelun kulkuun. Ottelu päättyi Williamsin tappioon tuomarin keskeytyksellä kolmannessa erässä. Williamsin uran toiseksi viimeinen ottelu oli Scott Gammeria vastaan, jonka hän voitti yhdeksännessä erässä tyrmäyksellä. Viimeisen kerran Williams on otellut 8. joulukuuta 2007 Sveitsin Baselissa, jolloin hän kohtasi ukrainalaisen Oleg Platovin. Ottelu päättyi tuloksettomana Williamsin silmäkulman auettua.
Vuonna 2008 Williams voitti Marcus McGeen ylivoimaisella pistevoitolla, Konstantin Airichn teknisellä tyrmäyksellä seitsemännessä erässä ja John McDermottin. Marraskuussa Williams hävisi Albert Sosnowskille teknisellä tyrmäyksellä kahdeksannessa erässä.
Vuonna 2009 Williams kohtasi John McDermottin toisen kerran urallaan. Wiliams voitti ottelun tuomariäänin täysien erien jälkeen.
Viimeksi Williams otteli 2. lokakuuta 2009 häviten Carl Bakerille hajaäänituomiolla täysien erien jälkeen.
David Madsen

| David Madsen> Henkilötiedot |
| --- | --- |
Syntynyt: –
Kansalaisuus:   Yhdysvallat
Kirjailija
Esikoisteos:  Black Plume – The Suppressed Memoirs of Edgar Allan Poe (1980)
Aiheesta muualla
Löydä lisää kirjailijoitaKirjallisuuden teemasivulta
David Madsen on yhdysvaltalainen käsikirjoittaja ja kirjailija. Hänen tunnetuimpia käsikirjoituksiaan on Copycat – Kopiomurhaaja (1995). Hän on myös kirjoittanut romaanit Black Plume – The Suppressed Memoirs of Edgar Allan Poe (1980), U.S.S.A. (suom.) ja Vodoun.
Aiheesta muualla

Tapani Ronni: U*S*S*A. Aikakone 1/1991.
Keski-Koura

| Keski-Koura |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  62°09′49″N, 22°50′35″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kuivasjärven valuma-alue (35.56)
Laskujoki:  ei laskuojaa 
Järvinumero:  35.563.1.022
Mittaustietoja
Pinnankorkeus:  158,2 m 
Rantaviiva:  0,468 km 
Pinta-ala:  0,01304 km² 
 fiKeski-Koura 
Keski-Koura  on Pirkanmaalla Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Keski-Koura on osa Vatajanjoen valuma-aluetta.
Maantietoa

Lammen pituus on 200 metriä, leveys 100 metriä ja sen pinta-ala on 1,3 hehtaaria. Se sijaitsee laajan suoalueen keskellä Alkkianvuoren ja Iso-Kouran välissä, missä länsipuolella oleva harju erottaa sen Iso-Kourasta. Lampea ympäröivä suo on ojittamaton eikä lampeen laske ojia. Sillä ei myöskään ole omaa laskuojaa. Rantaviivan pituus on 450 metriä ja ranta on metsäistä suota lukuun ottamatta pohjoisrannalla olevaa pientä kangasmetsäistä rantaa. Lampi on autio eikä sille johda teitä. Noin 30 metriä itään sijaitsee Pikku-Koura, jonka vedenpinta on samalla korkeudella Keski-Kouran kanssa. Karvian ja Parkanon välinen raja kulkee 200 metrin päästä ohi.
Historiaa

Vuoden 1959 painetussa peruskartassa Keski-Kouraa kutsuttiin ”Pikkukouraksi” ja vuoden 1984 kartassa ”Keski-Kouraksi”. Pikku-Kouraa kutsuttiin vuoden 1959 kartassa ”Kouranlammeksi” ja vuoden 1984 kartassa ”Pikku-Kouraksi”.
Crisostomo Yalung

Crisostomo A. Yalung (s. 3. joulukuuta 1953 Angeles) on filippiiniläinen roomalaiskatolinen piispa. Hänet vihittiin papiksi 23. kesäkuuta 1979 ja nimitettiin Manilan arkkihiippakunnan vihkipiispaksi sekä Ficuksen titulaaripiispaksi 25. maaliskuuta 1994. Piispaksi vihkiminen seurasi 31. toukokuuta. Pääkonsekraattorina toimi Jaime Lachica Sin, jota avustivat Oscar V. Cruz ja Paciano Aniceto.
Yalung sai 18. lokakuuta 2001 nimityksen Antipolon piispaksi, jonka tehtävistä hän erosi 7. joulukuuta 2002. Eroon johti skandaali, joka liittyi piispan naissuhteeseen.
Katerina Vidiaux

Katerina Vidiaux vuonna 2015
Katerina Vidiaux López (s. 9. kesäkuuta 1987 Holguín) on kuubalainen vapaapainija. Hän edusti Kuubaa Lontoon kesäolympialaisten 2012 keskisarjassa sijoittuen kahdeksanneksi.
Vidiaux on pituudeltaan 163-senttimetrinen ja painaa 63 kilogrammaa.
Katerina Smutna

Katerina Smutna
Katerina Smutna (s. 13. kesäkuuta 1983 Jablonec nad Nisou, Tšekkoslovakia) on tšekkiläissyntyinen maastohiihtäjä. Hän on edustanut sekä Tšekin että Itävallan maajoukkuetta. Itävaltaa hän edusti vuosina 2006–2016.
Smutna kilpaili ensimmäistä kertaa maastohiihdon maailmancupissa Kiirunassa 23.11.2002. Smutnan paras maailmancupin sijoitus on neljäs sija Vancouverin 1,2 km:n perinteisen hiihtotavan sprintistä 16. tammikuuta 2009. Samalle sijalle Smutna sijoittui myös Canmoren sprintissä helmikuussa 2010. Sapporon MM-kilpailuissa 2007 ja Vancouverin olympialaisissa 2010 hän oli sprintissä yhdestoista. Oslon MM-kilpailuissa 2011 hän sijoittui perinteisen hiihtotavan 10 kilometrillä 15:nneksi ja Val di Fiemmessä 2013 perinteisen sprintissä 13:nneksi. Smutna on voittanut hiihdossa yhdeksän Itävallan mestaruutta.
Kasumi Ishikawa

| Kasumi Ishikawa> 石川 佳純 |
| --- | --- |
 Kasumi Ishikawa vuonna 2017.
Henkilötiedot
Syntynyt: 23. helmikuuta 1993 (ikä 31) Fukuoka, Fukuoka, Japani
Pöytätennispelaaja
Pituus:  157  cm
Paino:  51 kg
Kätisyys:  vasenkätisyys
Paras sijoitus:  
Aiheesta muualla
kasumiishikawa.com
ITTF
Kasumi Ishikawa (jap. 石川 佳純; s. 23. helmikuuta 1993 Fukuoka, Fukuoka, Japani) on japanilainen pöytätennispelaaja. Kesäolympialaisista 2012 Ishikawa saavutti naisten joukkuepelin hopeaa. Kesäolympialaisissa 2016 hän sai naisten joukkuepelin pronssia. Pöytätenniksen maailmanmestaruuden Ishikawa on voittanut vuoden 2017 kilpailujen sekanelinpelissä Maharu Yoshimuran parina.
Aiheesta muualla

Kuvia tai muita tiedostoja aiheesta Kasumi Ishikawa Wikimedia Commonsissa